jkorsvik/nowiki_second_scrape_merged huggingface dataset:
FK Astana

Football Club Astana (kasakhisk: Астана Футбол Клубы), vanligvis omtalt som FC Astana eller bare Astana, er en kasakhisk fotballklubb fra Nur-Sultan  (tidligere Astana) og spiller i Premjer Ligasy.
Klubbens hjemmebane er Astana Arena med en publikumskapasitet på 30 000, hvor de har spilt siden midten av 2009-sesongen.
Klubben ble stiftet i 2009 med navnet Lokomotiv Astana, og endret navn til dagens i 2011. De er en del av allianseidrettslaget Astana Presidential Sports Club, som også inkluderer blant annet KHL-klubben Barys Astana, sykkelklubben Pro Team Astana.
Klubben kvalifiserte seg for gruppespillet i Mesterligaen 2015/2016, og med det er Astana det første laget fra Kasakhstan som deltar i Mesterligaens gruppespill. De endte på sisteplass i gruppe C.


== Meritter ==
Seriemester Premjer Ligasy (7): 2014, 2015, 2016, 2017, 2018, 2019, 2022
Cupmester (3): 2010, 2012, 2016
Supercupmester (5): 2011, 2015, 2018, 2019, 2020


== Sesonger ==


== Europa ==
Notes1QR: Første kvalifiseringsrunde
2QR: Andre kvalifiseringsrunde
3QR: Tredje kvalifiseringsrunde
PO: Play-off runde
GS: Gruppespill


=== UEFA-klubbranking ===

Pr. 15. juli 2016.


== Referanser ==


== Eksterne lenker ==
Offisielt nettsted 
(en) FC Astana – kategori av bilder, video eller lyd på Commons
Arthropleura

Arthropleura var en 3 meter lang tusenbein som levde for 340 til 280 millioner år siden. Med sin lengde på 3 meter var den det største landvirvelløse dyrene som noen gang har levd på jorda. Arthropleura ble utryddet i tidlig perm på grunn av klimaforandringer og når sumpskogene fra karbonperioden døde ut. Den var en planteeter, men når den var ung var den kjøtteter. Det betyr at Arthropleura var en alteeter. Kjempetusenbeinet var med i Monstrenes tid-Livet før dinosaurene, Primeval og Prehistoric Park.
Dana (navn)

Dana er et kvinnenavn med flere forskjellige opprinnelser. Det brukes også noe som mannsnavn.


== Etymologi ==
Dana er:

en feminin form av Daniel eller Dan, som har opprinnelse i hebraiske Daniyel, «Gud er min dommer».
et fornavn for begge kjønn dannet av et engelsk tilnavn som betyr «danske».
en kortform av Bogdana, Jordana eller Gordana.
et arabisk og persisk navn som betyr «vis».
en feminin form av DanR, et norrønt mannsnavn dannet av danr, «danske».


== Utbredelse ==
Dana er kjent brukt som kvinnenavn i Norge fra 1852 og i Sverige fra 1881. I USA var Dana et populært navn på jenter født i 1960-, 1970- og 1980-årene. I Tsjekkia var Dana et svært vanlig navn på jentebarn født i 1950- og 1960-årene.
Dana har navnedag i flere land:

Dana er i dag hovedsakelig brukt som kvinnenavn. Det er svært vanlig blant annet i Mali og Latvia.
Tabellen nedenfor gir en detaljert oversikt over populariteten til kvinnenavnet Dana og varianter av dette i noen av de landene hvor statistikk er tilgjengelig.


=== Dana som mannsnavn ===
I USA var mannsnavnet Dana mest brukt i 1950- og 1960-årene, men det var aldri blant de mest brukte navnene. I 1950-årene var det omtrent like mange gutter og jenter i USA som fikk navnet, men senere ble det mer utbredt som kvinnenavn, og fra slutten av 1990-årene ble det utelukkende brukt som jentenavn.
Tabellen nedenfor gir en detaljert oversikt over populariteten til mannsnavnet Dana og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.


=== Kvinner ===
Dana Rosemary Scallon (født 1951), irsk sanger
Dana Perino (født 1972), amerikansk politisk kommentator
Dana International (født 1972), israelsk sanger
Dana Fuchs (født 1976), amerikansk skuespiller
Dana Goodyear (født 1976), amerikansk journalist og dikter
Dana Loesch (født 1978), amerikansk programleder
Dana Meknas (født 1997), norsk organisasjonsleder
Dana Chivvis, amerikansk filmprodusent
Dana Cramariuc, norsk hjertespesialist
Dana Hoey, amerikansk fotograf
Dana Tanamachi, amerikansk grafisk designer


=== Menn ===
Dana Andrews (1909–1992), amerikansk skuespiller
Dana Elcar (1927–2005), amerikansk skuespiller
Dana Gould (født 1964), amerikansk komiker
Dana Milbank (født 1968), amerikansk skribent
Dana White (født 1969), amerikansk forretningsmann


== Referanser ==


== Eksterne lenker ==
(en) Behind the Name: Dana
(en) Think Baby Names: Dana
Som små barn

Som små barn (originaltittel Little Children) er en amerikansk dramafilm fra 2006, regissert av Todd Field. Filmen er basert på boken med samme navn av Tom Perrotta, som sammen med Field også skrev manuset. Kate Winslet, Patrick Wilson, Jennifer Connelly, Jackie Earle Haley, Noah Emmerich, Gregg Edelman, Phyllis Somerville og Will Lyman spiller de viktigste rollene. Filmens lydspor ble komponert av Thomas Newman. Filmen handler om småbarnsmoren Sarah Pierce (Winslet). Da forholdet til ektemannen hennes kjølner, begynner hun å kjede seg, og sammen med den gifte hjemmepappaen Brad (Wilson) innleder de en affære.
Filmen hadde premiere under den 44. filmfestivalen i New York. Som små barn ble nominert til tre Oscar-priser under den 79. Oscar-utdelingen: Oscar for beste mannlige birolle for Haley, Oscar for beste kvinnelige hovedrolle for Winslet og Oscar for beste filmatisering for Field og Perrotta. Den fikk også god kritikk blant anmeldere; dette gjenspeiles i 80 % på Rotten Tomatoes.


== Handlingsreferat ==
Sarah Pierce er en ensom hjemmeværende mor, bosatt i en liten forstad til Boston. Tidligere studerte hun til en doktorgrad, men hun avbrøt dette når hun skulle gifte seg med Richard - og oppdra deres 3 år gamle datter, Lucy. Ekteskapet hennes faller fra hverandre når hun oppdager at Richard er avhengig av pornografi på Internett. Sarah møter Brad Adamson, en juss-student som har en 4 år gamle sønn, Aaron. Brad er gift med Kathy, og selv om ekteskapet deres er kjærlig, så mangler det intimitet.
Brad og Sarah blir venner, og de kysser hverandre. Dette fører til sladder blant de andre småbarnsforeldrene. De blir øyeblikkelig tiltrukket av hverandre, men bestemmer seg for å holde forholdet deres platonisk. En dag får flere foreldre panikk når de ser den pedofile Ronnie J. McGorvey, som nylig ble løslatt fra fengsel, svømme i samme basseng som barna deres. Etter at Ronnie blir eskortert vekk av politiet, tar Sarah og Brad med barna hjem, og de ender opp med å ha sex.
Brads venn, Larry Hedges, er en tidligere politibetjent som ble tvunget til å slutte i politiet når han ved et uhell skjøt en tenåring. Nå har han ekteskapsproblemer, og bruker mye av tiden sin på å trakassere Ronnie. Ronnie bor sammen med hans mor May, som tror at å møte en kvinne i hans egen alder vil kurere ham for hans pedofili. Ronnie vet at dette er nytteløst, men godtar å gå på et stevnemøte arrangert for ham med en kvinne som heter Sheila. Ronnie forteller om sin kriminelle historie, og Sheila forteller til gjengjeld at hun har hatt en serie nervøse sammenbrudd.


== Medvirkende ==


== Referanser ==


== Eksterne lenker ==
(en) Som små barn på Internet Movie Database 
(sv) Som små barn i Svensk Filmdatabas 
(da) Som små barn i Danmark Nationale Filminstitut 
(fr) Som små barn på Allociné 
(nl) Som små barn på MovieMeter 
(en) Som små barn på AllMovie 
(en) Som små barn på Turner Classic Movies 
(en) Som små barn på Rotten Tomatoes 
(en) Som små barn på Metacritic 
(en) Som små barn på Box Office Mojo
Mildred Pierce (miniserie)

Mildred Pierce er en amerikansk miniserie fra 2011 på fem episoder, regissert av Todd Haynes. I tittelrollen spilte Kate Winslet. Mildred Pierce en alenemor midt i depresjonstiden, som er fast bestemt på å gjøre sitt beste for sin narsissistiske datter, Veda (Evan Rachel Wood). Serien er en nyinnspilling av langfilmen Mildred Pierce fra 1945 og bygger på romanen med samme navn av James M. Cain. I den versjonen spilles Mildred Pierce av Joan Crawford. Guy Pearce og Melissa Leo spilte andre roller i miniserien, mens Carter Burwell komponerte lydsporet.
Serien fikk mye god kritikk, spesielt for Winslets rolleskildring. The Guardian skrev: «Kate Winslet er bedre enn noensinne. Rollen hennes i Sam Mendes' Revolutionary Road kan ha vært et springbrett for prestasjonen hennes her, men dette er en reell utvikling: Mildred-figuren hennes er kompleks, følsom, arrogant og sårbar.» Hun vant en Primetime Emmy Award, en Golden Globe, en Screen Actors Guild Award og en Satellite Award for rolleskildringen. Pearce vant også en Emmy for prestasjonen sin, mens Brían F. O'Byrne, Rachel Wood, Leo og Mare Winningham ble også nominert. Mildred Pierce ble også nominert til prisen for beste miniserie eller TV-film, men den gikk til Downton Abbey.


== Medvirkende ==
Kate Winslet som Mildred Pierce
Guy Pearce som Monty Beragon
Evan Rachel Wood som Veda Pierce (Dilber Yunus og Sumi Jo som sangstemmen hennes)
Melissa Leo som Lucy Gessler
Morgan Turner som unge Veda Pierce
James LeGros som Wally Burgan
Brían F. O'Byrne som Bert Pierce
Mare Winningham som Ida Corwin
Hope Davis som Mrs. Forrester


== Referanser ==


== Eksterne lenker ==
(en) Offisielt nettsted 
(en) Mildred Pierce på Internet Movie Database 
(en) Mildred Pierce på Rotten Tomatoes 
(en) Mildred Pierce på Metacritic
Vestredalstjørna

Vestredalstjørna eller Vestredalsvatnet er en innsjø i Aurland og Hol kommuner, på grensen mellom Sogn og Fjordane og Buskerud. Innsjøen er regulert som magasin for kraftverket Aurland II.


== Referanser ==
Sigvat

Sigvat er et sjeldent norsk mannsnavn med norrøn opprinnelse.


== Etymologi ==
Sigvat har opprinnelse i norrøne Sighvatr, som er dannet av sigr, «seier», og hvatr, «aktiv, livlig, energisk, mandig». Sevat er en dialektform av Sigvat.


== Utbredelse ==
Sighvatr er kjent brukt i tolv forskjellige runeinnskrifter fra vikingtiden, så navnet var kjent, men var antakelig ikke blant de mest utbredte navnene i Norden på den tiden. Sigvat var et vanlig navn i Norge i middelalderen. Over 30 forskjellige personer med navnet er nevnt i Regesta Norvegica. Navnet har siden vært mindre brukt.

Navnet er i dag mest utbredt på Island, i formen Sighvatur, men er ikke blant de vanligste navnene der heller.
Tabellen nedenfor gir en detaljert oversikt over populariteten til mannsnavnet Sigvat og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Sigvat Tordsson (ca. 995–1045), islandsk skald
Sevat Sataøen (1892–1962), norsk folkemusiker
Sigvat Medgard (født 1924), norsk dommer og forfatter


== Annen bruk av navnet ==
Sigvat Leirholar, norsk ridder som ifølge et sagn hoppet over Ridderspranget


== Referanser ==


== Eksterne lenker ==
(en) Behind the Name: Sigvat
(en) Think Baby Names: Sigvat
Every Day I Have to Cry

Every Day I Have to Cry er en sang skrevet av Arthur Alexander som ble spilt inn og gitt ut på singel med Steve Alaimo i 1962. Sangen ble også gitt ut på albumet Every Day I Have to Cry i 1963.
Ike & Tina Turner spilte inn sangen og ga den ut på albumet River Deep – Mountain High i 1966.
FC Milsami Orhei

FC Milsami Orhei er en moldovsk fotballklubb fra byen Orhei. Klubben ble grunnlagt i 2005 og spiller i Divizia Naţională som de vant for første gang i 2014/15-sesongen, etter å ha rykket opp etter 2008/09-sesongen. 
Klubben het tidligere FC Viitorul Orhei.


== Meritter ==
Divizia Naţională (1): 2014/15
Cupa Moldovei (2): 2011/12, 2017/18
Supercupa Moldovei (2): 2012, 2019
Divizia A (1): 2008/09


== Sesonger ==


== Referanser ==


== Eksterne lenker ==
(en) Offisiell nettside
Jan Køpke Christensen

Jan Køpke Christensen (født 9. april 1955 i Løjt Kirkeby i Sønderjylland) er en dansk politiker, journalist og yrkesskolelærer.
Etter yrkesskolen tok han blant annet høyere forberedelseseksamen og pedagogikum. Han har eksamener i samfunnsfag og informatikk fra lærerseminaret i Haderslev. Christensen var yrkesskolelærer ved den tekniske skolen i Aabenraa fra 1978 og overlærer ved Erhvervsuddannelsescenter (EUC) Syd fra 1994.Christensen var formann i Fremskridtspartiets Ungdom i Sønderjyllands amt og medlem av hovedstyret i siste halvdel av 1970-årene. Han var valgt til Folketinget fra Sønderjyllands amtskrets for Fremskridtspartiet 1989–1998. I Folketinget var han formann i helseutvalget fra 1990 og Fremskridtspartiets politiske ordfører 1994–1995. Han var medlem av Aabenraa kommunestyre 1990–2002 og Sønderjyllands amtsråd 1998–2002. I 2000 brøt han med Fremskridtspartiet i protest mot Mogens Glistrup. Han ble senere folketingskandidat for Det Konservative Folkeparti. I 2012 meldte han seg inn i Venstre, og i 2015 gjorde han et mislykket forsøk på å bli folketingskandidat for partiet. I 2016 meldte han seg inn i Nye Borgerlige.I 2012 ble Jan Køpke Christensen journalist og daglig leder i Aabenraa Lokal-TV (TV ALT).


== Referanser ==


== Eksternelenker ==
Artikkelen har ingen egenskaper for politikerdatabaser i Wikidata
Open Group

Open Group er et leverandør- og teknologinøytralt industrikonsortum. Per 2015 har det mer enn 500 medlemsorganisasjoner. Det ble dannet i februar 1996 da X/Open slo seg sammen med Open Software Foundation. Dets tjenester omfatter strategi, styring, innovasjon og forskning, standarder, sertifiseringer og utvikling av tester.
Open Group er den mest kjente sertifiserende organisasjon av varemerket UNIX, og publiserer den tekniske standarden Single UNIX Specification som er en utvidelse av POSIX standarden og den offisielle definisjonen av UNIX-systemet. Konsortiet utvikler også standarden TOGAF, som er en industristandard for virksomhetsarkitektur-rammeverk.Open Groups medlemmer inkluderer en rekke IT-kjøpere og leverandører så vel som statlige organer, for eksempel Capgemini, Fujitsu, Oracle, Hitachi, Hewlett-Packard, Orbus Software, IBM, Kingdee, NEC Corporation, SAP, Forsvarsdepartementet i USA, NASA og andre.


== Referanser ==


== Eksterne lenker ==
(en) Offisielt nettsted 
(en) Offisiell blogg 
(en) The Open Group – kategori av bilder, video eller lyd på Commons
Orhei

Orhei, tidligere  Orgeev (russisk: Орге́ев) (jiddish Uriv – אוריװ), er en by og et administrativt senter for distriktet med samme navn i Moldova. Byen har rundt 21 000 innbyggere og ligger rundt 40 km nord for hovedstaden Chişinău.
Orhei har navn etter Orhei Vechi, et aktivt kloster nær landsbyen Ivancea. Den opprinnelige middelalderbyen lå rundt 16 km nedenfor dagens by mot elven Răut. Denne byen ble ødelagt av Krim-tatarer i årene mellom 1300- og 1500-tallet. Byen var et tyrkisk militært senter for det nordlige Bessarabia fram til det ble erobret av Det russiske keiserrike i 1812 etter Den russisk-tyrkiske krig (1806–1812) og ble Guvernementet Bessarabia.
Som resten av Bessarabia ble byen en del av Kongedømmet Romania etter første verdenskrig, men okkupert av Sovjetunionen i 1940. Den ble fullstendig ødelagt under slaget om Romania i august 1944 og ble gjenoppbygget etter krigen. I 1991 ble den en del av den nye republikken Moldova.
En stor befolkningsandel før andre verdenskrig var jøder, og byen har i dag en stor jødisk gravsted. I dag er det bare en aktiv synagoge igjen, mens de fleste kirkene er russisk-ortodokse. 


== Referanser ==


== Eksterne lenker ==
Offisielt nettsted 
(en) Orhei – kategori av bilder, video eller lyd på Commons
X.Org Foundation

X.Org Foundation er en ikke-kommersiell organisasjon som har ansvaret for forskning, utvikling, support, organisering, administrering, standardisering, fremming og forsvar av en fri og åpen grafisk programvare. Dette omfatter blant annet DRM, Mesa 3D, Wayland og Vindussystemet X i form av implementasjonen X.Org Server.Organisasjonen ble grunnlagt 22. november 2004.


== Referanser ==


== Eksterne lenker ==
(en) Offisielt nettsted
Helge Dohrmann

Helge Dohrmann (født 22. februar 1939 i Stepping ved Kolding, død 19. september 1989) var en dansk politiker (FP).
Dohrmann var valgt til Folketinget fra Sønderjyllands amtskrets 1973–1989, etter å ha blitt nominert fra Haderslev krets. Da partistifter Mogens Glistrup ble fengslet for skatteunndragelse i 1983, trådte Dohrmann og Pia Kjærsgaard frem som partiets nye frontfigurer. Dohrmann var formann i folketingsgruppen 1983–1989 og formann i partiorganisasjonen 1984–1986. Han var utpreget antielitistisk, men mer pragmatisk og tradisjonell i formen enn Glistrup. Dohrmann sørget for at Fremskridtspartiet i 1983 inngikk det såkalte Rio Bravo-forliket om statsbudsjettet med Schlüter-regjeringen.Dohrmann drev egen entreprenørvirksomhet.Dohrmann døde av blodpropp som 50-åring, og ble gravlagt i Haderslev.Helge Dohrmann var farbror til Dansk Folkeparti-politiker Jørn Dohrmann.


== Referanser ==


== Eksterne lenker ==
(da) Helge Dohrmann hos Folketinget
Murfreesboro

Murfreesboro har flere betydninger:

Murfreesboro (Arkansas), en by og fylkessete i Pike County i den amerikanske delstaten Arkansas.
Murfreesboro (Nord-Carolina), en by i Hertford County i den amerikanske delstaten Nord-Carolina.
Murfreesboro (Tennessee), en by og fylkessete i Rutherford County i den amerikanske delstaten Tennessee.


== Annet ==
Det andre slaget ved Murfreesboro, et slag utkjempet mellom den 31. desember 1862 og 2. januar 1863 i byen Murfreesboro i Tennessee i det vestlige krigsteatret under den amerikanske borgerkrig.
AMD Athlon 64

AMD Athlon 64 er en åttende generasjon (K8) mikroprosessor av arkitekturen AMD64 som ble lansert av AMD den 23. september 2003. Den er den tredje prosessoren som bærer navnet Athlon, og den umiddelbare etterfølger til Athlon XP. Den var den andre prosessoren, etter AMD Opteron, som implementerte AMD64-arkitekturen, og den første 64-biter mikroprosessoren som var konsumvare. Konkurrenten var Intel Pentium 4 i dens «Prescott» og «Cedar Mill» avarter. Athlon 64 har bevart bakoverkompatibilitet med 32-bit x86 instruksjoner.
Athlon 64 har blitt produsert for Socket 754, Socket 939, Socket 940 og Socket AM2. Den ble etterfulgt av AMD Athlon 64 X2 og Athlon X2.


== Referanser ==
Mauricio Macri

Mauricio Macri (født 8. februar 1959 i Tandil) er en argentinsk forretningsmann, ingeniør og partileder for det argentinske sentrum-høyrepartiet PRO. Han ble innsatt som landets president 10. desember 2015. 10. desember 2019 ble han etterfulgt i presidentembetet av Alberto Fernández.I 2007 ble han valgt til leder for byregjeringen i Buenos Aires. Macri vant andre runde av presidentvalget i november 2015 over motkandidaten, peronisten Daniel Scioli.Han ble tildelt storkors av St. Olavs orden ved det norske kongeparets besøk i Argentina i 2018.


== Referanser ==


== Eksterne lenker ==
(es) Offisielt nettsted 
(en) Mauricio Macri – kategori av bilder, video eller lyd på Commons 
(en) Mauricio Macri på Internet Movie Database 
(en) Mauricio Macri hos The Movie Database 
(en) Mauricio Macri – Olympedia 
Mauricio Macri på Twitter 
Mauricio Macri på Facebook 
Mauricio Macri på Instagram 
Mauricio Macri på YouTube 
Mauricio Macri på Telegram 
(en) Artikkel om Mauricio Macri i BBC
Torefjell

Torefjell måler 1050 moh. og er et av de høyeste fjellene i Kvam herad. Det ligger nord for tettstedet Norheimsund i Hardanger.
CO10

Centralorganisationen af 2010 (CO10) er en dansk organisasjon som ble dannet 1. januar 2010 gjennom en sammenslåing av Statstjenestemændenes Centralorganisation II og Overenskomstansattes Centralorganisation.CO10 er en sentral forhandlings- og paraplyorganisasjon for et stort antall faglige organisasjoner med i alt ca. 40 000 medlemmer, alle ansatt i eller pensjonert fra stillinger på statens område. Med staten som arbeidsgiverpart forhandler CO10 generelle lønns-, ansettelses- og pensjonsvilkår på sine medlemmers vegne.
CO10 er kollektivt tilknyttet hovedorganisasjonen FH.


== Medlemsorganisasjoner ==
Politiforbundet
Centralforeningen for Stampersonel
Dansk Told & Skatteforbund
Handelsskolernes Lærerforening
Forsvarets Civil-Etat
Dansk Sygeplejeråd
Dansk Socialrådgiverforening
Foreningen af tekniske og administrative tjenestemænd
PROSA – Forbundet af It-professionelle
Trafikforbundet
Organistforeningen
Danmarks Kordegneforening
Dansk Kirkemusiker Forening
Erhvervsskolelederne i Danmark
Kost- & Ernæringsforbundet
Kriminalforsorgsforeningen
Ergoterapeutforeningen
Danske Fysioterapeuter
Danske Bioanalytikere
Foreningen af Sognemedhjælpere i Danmark
Danske Skov- og Landskabsingeniørers Statskreds
Musikgruppen i CO II
Konstruktørforeningen
Kort- og Landmålingsteknikernes Forening
Foreningen af Danske Kirkegårdsledere
Viften – Ansatte i Folketinget under CO10
Foreningen af Folketingets Betjente
JID Faglig organisation
Korgruppen v/Dansk Kor Forbund
Foreningen af Musikere i Forsvaret
Dansk Skuespillerforbund
Farmakonomforeningen
Radiotelegrafistforeningen af 1917
Jordemoderforeningen
FAF
Dansk Tandplejerforening
Danske Psykomotoriske Terapeuter
Statspensionisternes Centralforening


== Referanser ==


== Eksterne lenker ==
(da) Offisielt nettsted
Nieuwegein

Nieuwegein er en kommune i Nederland i provinsen Utrecht. Den ligger om lag 7 km sør for byen Utrecht og grenser til elva Lek i sør. På andre siden av elva ligger kommunen Vianen, i vest IJsselstein og i øst Houten. Nieuwegein ble grunnlagt 1. juli 1971 da de tidligere kommunene Jutphaas og Vreeswijk ble slått sammen. I og rundt Nieuwegein ligger kanalene Amsterdam-Rijnkanaal og Merwedekanaal.


== Kjente personer fra Nieuwegein ==
Michel Vorm, fotballspiller


== Referanser ==


== Eksterne lenker ==
Kommunens nettside
Valborg Mangs Märak

Valborg Mangs Märak (født 1948) er en svensk organist og oversetter av salmer og sanger. Hun er representert med tre salmer hun har oversatt til svensk i Norsk salmebok 2013, og har også bidratt med oversettelser til lulesamisk på en plateutgivelse.


== Referanser ==